หุ้นรับเหมารูดระนาว! เซ่นคำสั่งปิดแคมป์คนงาน โบรกฯ คาดกระทบกำไรไตรมาส 3
หุ้นรับเหมาฯ รูดระนาว! เซ่นคำสั่งปิดแคมป์คนงานราว 1 เดือน โบรกฯ คาดกระทบกำไรไตรมาส 3/64 หลังอาจมีการเลื่อนส่งมอบงาน
หุ้นรับเหมาฯ รูดระนาว! เซ่นคำสั่งปิดแคมป์คนงานราว 1 เดือน โบรกฯ คาดกระทบกำไรไตรมาส 3/64 หลังอาจมีการเลื่อนส่งมอบงาน
28 มิ.ย. 2564

ผู้สื่อข่าวรายงานว่า ล่าสุด ณ เวลา 10.09 น. ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD อยู่ที่ 2.34 บาท ลบ 0.10 บาท หรือ 4.10% สูงสุดที่ 2.36 บาท ต่ำสุดที่ 2.24 บาท ด้วยมูลค่าซื้อขาย 79.87 ล้านบาท
ราคาหุ้น บริษัท ช.การช่าง จำกัด (มหาชน) หรือ CK อยู่ที่ 18.90 บาท ลบ 0.60 บาท หรือ 3.08% สูงสุดที่ 19 บาท ต่ำสุดที่ 18.70 บาท ด้วยมูลค่าซื้อขาย 62.15 ล้านบาท
ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC อยู่ที่ 13.70 บาท ลบ 0.20 บาท หรือ 1.44% สูงสุดที่ 13.70 บาท ต่ำสุดที่ 13.30 บาท ด้วยมูลค่าซื้อขาย 57.04 ล้านบาท
ราคาหุ้น บริษัทเนาวรัตน์พัฒนาการ จำกัด (มหาชน) หรือ NWR อยู่ที่ 1.09 บาท ลบ 0.04 บาท หรือ 3.54% สูงสุดที่ 1.09 บาท ต่ำสุดที่ 1.06 บาท ด้วยมูลค่าซื้อขาย 17.51 ล้านบาท
ราคาหุ้น บริษัท ซีฟโก้ จำกัด (มหาชน) หรือ SEAFCO อยู่ที่ 4.54 บาท ลบ 0.20 บาท หรือ 4.22% สูงสุดที่ 4.64 บาท ต่ำสุดที่ 4.46 บาท ด้วยมูลค่าซื้อขาย 18.10 ล้านบาท
ราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ อยู่ที่ 7.25 บาท ลบ 0.10 บาท หรือ 1.36% สูงสุดที่ 7.25 บาท ต่ำสุดที่ 7.05 บาท ด้วยมูลค่าซื้อขาย 7.58 ล้านบาท
ราคาหุ้น บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE อยู่ที่ 0.89 บาท ลบ 0.03 บาท หรือ 3.26% สูงสุดที่ 0.90 บาท ต่ำสุดที่ 0.87 บาท ด้วยมูลค่าซื้อขาย 2.13 ล้านบาท
สำหรับปัจจัยที่ส่งผลให้ราคาหุ้นในกลุ่มรับเหมาก่อสร้างปรับตัวลง เนื่องจากมีคำสั่งปิดแคมป์คนงานราว 1 เดือน โดยนักวิเคราะห์มองว่าอาจจะกระทบต่อการรับรู้รายได้และภาระค่าใช้จ่าย
โดย บล.โนมูระ พัฒนสิน ระบุในบทวิเคราะห์ (28 มิ.ย.2564) ว่า มอง Negative ต่อการประกาศปิดสถานที่ก่อสร้างพื้นที่ดำเนินการก่อสร้างหรือสถานที่พักชั่วคราวสำหรับคนงานทั้งภายในและภายนอกสถานที่ก่อสร้างเพราะ 1) คาดกระทบกำไรกลุ่มรับเหมาฯ ในไตรมาส 3 ปี 2564 จากการรับรู้รายได้เลื่อนออกไปและมีค่าใช้จ่ายคนงานเพิ่ม (อ้างอิงจากข่าวรัฐชดเชยค่าแรงให้ 50%และขยายเวลาก่อสร้างให้ตามระยะเวลามาตรการควบคุมดังกล่าว)
รวมทั้ง 2) อาจส่งผลกระทบต่อเนื่องหลังจบมาตรการควบคุม 30 วันจากต้องใช้ระยะเวลาในการรวบรวมแรงงาน และ 3) อาจสร้างความกังวลต่อเนื่องถึงการเลื่อนลงนามฯ/เปิดประมูลงานรัฐออกไปชั่วคราว  (ภาครัฐอาจเลื่อนการประมูล/ลงนามสัญญาฯ  เพื่อไม่ให้กระทบกับกำหนดส่งมอบงาน  เป็นต้น)
ทั้งนี้คาด CK ที่พึ่งพิงการได้งานใหม่  และฐานกำไรต่ำกว่ากลุ่ม จะได้รับผลกระทบในด้านของกำไรมากที่สุด  รองลงมาเป็น STEC และ PYLON ส่วน BJCHI และ STPI ไม่ได้รับผลกระทบโดยตรงจากงานในมือทั้งหมดก่อสร้างนอกพื้นที่กรุงเทพฯ และปริมณฑล
 